title: Директива 96/22/ЕО на Съвета от 29 април 1996 година относно забрана на употребата на определени субстанции с хормонално или тиреостатично действие и на бета-агонисти в животновъдството и за отмяна на Директиви 81/602/ЕИО, 88/146/ЕИО и 88/299/ЕИО

text:
Важна правна забележка

|

31996L0022

Официален вестник n° L 125 , 23/05/1996 стр. 0003 - 0009 специално чешко издание глава 3 том 19 стр. 64  - 70 специално испанско издание глава 3 том 19 стр. 64  - 70 специално унгарско издание глава 3 том 19 стр. 64  - 70 специално литвийско издание глава 3 том 19 стр. 64  - 70 LV.ES глава 3 том 19 стр. 64  - 70 MT.ES глава 3 том 19 стр. 64  - 70 PL.ES глава 3 том 19 стр. 64  - 70 SK.ES глава 3 том 19 стр. 64  - 70 специално словенско издание глава 3 том 19 стр. 64  - 70

		19960429Директива 96/22/ЕО на Съветаот 29 април 1996 годинаотносно забрана на употребата на определени субстанции с хормонално или тиреостатично действие и на бета-агонисти в животновъдството и за отмяна на Директиви 81/602/ЕИО, 88/146/ЕИО и 88/299/ЕИОСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 43 от него,като взе предвид предложението на Комисията [1],като взе предвид становището на Европейския парламент [2],като взе предвид становището на Икономическия и социален комитет [3],(1) като има предвид, че Директива 81/602/ЕИО [4] забранява определени субстанции с хормонално действие и всякакви субстанции с тиреостатично действие и като има предвид, че Директива 88/146/ЕИО [5] забранява употребата на определени субстанции с хормонално действие в животновъдството, като допуска дерогации;(2) като има предвид, че Директива 88/299/ЕИО на Съвета [6] определя условията за прилагане на предвидените в член 7 от Директива 88/146/ЕИО дерогации от забраната за търговия с отделни категории животни и месо от тях;(3) като има предвид, че поради остатъчните количества на отделни субстанции с тиреостатично, естрогенно, андрогенно или гестагенно действие в месото и други хранителни продукти от животински произход тези субстанции могат да бъдат опасни за потребителите и могат също да повлияят върху качеството на хранителните продукти от животински произход;(4) като има предвид, че при отглеждане на добитъка се използват незаконно нови субстанции с анаболистично действие, като бета-агонисти, с оглед да се стимулира растежът на и продукцията от животните;(5) като има предвид, че резултатите от проведено от Комисията проучване в държавите-членки от 1990 до 1992 г. показват, че бета-агонистите имат широко разпространение в животновъдния сектор, което води до тяхната незаконна употреба;(6) като има предвид, че неправилната употреба на бета-агонисти може да представлява сериозен риск за здравето на човека; като има предвид, че притежаването на бета-агонисти, предписването им на животни, от който и да е вид, и предлагането им с тази цел на пазара, следва да се забрани в интерес на потребителя; като има предвид освен това, че следва да се забрани притежаването, предписването на животни от който и да е вид и предлагането на пазара на стилбени и тиреостатични субстанции и да се регулира използването на други субстанции;(7) като има предвид обаче, че предписването на медицински продукти на основата на бета-агонисти може да се разреши за обосновани терапевтични цели за отделни категории едър рогат добитък, еднокопитни животни и домашни любимци;(8) като има предвид, че е необходимо да се осигури възможност за всички потребители да получават месо и месни хранителни продукти при едни и същи условия на предлагане и всички тези продукти да отговарят колкото е възможно повече на техните интереси и очаквания; като има предвид, че при чувствителността на потребителите това може само да доведе до нарастване на потреблението на въпросните продукти;(9) като има предвид, че следва да продължи да се прилага забраната за употреба на хормонални субстанции с цел угояване; като има предвид, че може да се разреши употребата на отделни субстанции за терапевтични и зоотехнически цели, но тя трябва стриктно да се контролира, за да се предотврати каквато и да било злоупотреба;(10) като има предвид, че карентните периоди не са хармонизирани на общностно равнище и съществуват значителни различия между държавите-членки, особено по отношение на разрешени ветеринарномедицински продукти, които съдържат хормонални субстанции или бета-агонисти; като има предвид, че в интерес на хармонизирането по тази причина следва да се определят максимални карентни периоди за такива медицински продукти;(11) като има предвид освен това, че третирани по този начин живи животни с терапевтична или зоотехническа цел и месото от такива животни като общо правило следва да не се продава, тъй като това би могло да намали ефективността на мерките за контрол на схемата като цяло; като има предвид обаче, че може да се предвидят дерогации от забраната, при определени условия, по отношение на търговията в рамките на Общността и вноса от трети страни на животни, предназначени за отглеждане и животни за разплод в края на техния репродуктивен живот;(12) като има предвид, че такива дерогации могат да бъдат разрешени при предвидени подходящи гаранции, така че да се предотврати нарушаването на търговията; като има предвид, че такива гаранции трябва да обхващат продуктите, които може да се употребяват, изискванията за регламентиране на тяхната употреба и проверките за осигуряване спазването на изискванията, особено във връзка с необходимия карентен период;(13) като има предвид, че следва да се вземат мерки за ефективната проверка на прилагането на разпоредбите, които произтичат от настоящата директива;(14) като има предвид, че Директиви 81/602/ЕИО, 88/146/ЕИО и 88/299/ЕИО следва да се отменят;(15) като има предвид, че за да се води ефективна борба срещу незаконната употреба на стимулатори за растежа и продуктивността в животновъдството във всички държави-членки, действията ще трябва да бъдат организирани на общностно равнище;(16) като има предвид, че на 18 януари 1996 г. Европейският парламент поиска от Комисията и Съвета да продължат да се противопоставят на внасянето на третирано с хормони месо в Общността, поиска запазване на пълната забрана върху употребата на стимулатори за растежа в животновъдството и за тази цел поиска от Съвета незабавно да одобри предложението на Комисията, по което Европейския парламент даде своето становище на 19 април 1994 г.,ПРИЕ НАСТОЯЩАТА ДИРЕКТИВА:Член 11. За целите на настоящата директива се прилагат определенията за месо и месни продукти, дадени в Директиви 64/433/ЕИО [7], 71/118/ЕИО [8], 77/99/ЕИО [9] и 91/495/ЕИО [10], определенията за продукти от аквакултури, дадени в Директива 91/493/ЕИО [11] и определенията за ветеринарномедицински продукти, дадени в Директиви 81/851/ЕИО [12] и 81/852/ЕИО [13].2. В допълнение се прилагат следните определения:а) "селскостопански животни" са домашните животни от рода на едрия рогат добитък, свине, овце и кози, домашни еднокопитни животни, домашни птици и зайци, както и диви животни от тези видове и диви преживни животни, които се отглеждат в дивечови стопанства;б) "терапевтично третиране" е предписването — съгласно член 4 от настоящата директива — на разрешена субстанция на отделно селскостопанско животно, след преглед от ветеринарен лекар, за лечение на проблем с плодовитостта — включително прекъсване на нежелана бременност — и, в случай на бета-агонисти, за предизвикване на токолиза при крави, когато те се отелват, и за лечение на респираторни проблеми, и за предизвикване на токолиза при еднокопитни животни, отглеждани за цели, различни от тези за производството на месо;в) "зоотехническо третиране" е предписването:i) на отделно селскостопанско животно на субстанция, разрешена съгласно член 5 от настоящата директива, за синхронизиране на еструса и подготвяне на донори и реципиенти за имплантиране на ембриони, след преглед на животното от ветеринарен лекар, или, в съответствие с член 5, втори параграф, на негова отговорност;ii) в случай на водни животни, на група разплодни животни с цел полова инверсия, по предписание на ветеринарния лекар и на негова отговорност;г) "незаконосъобразно третиране" е употребата на неразрешени субстанции или продукти или употребата на субстанции или продукти, които са разрешени съгласно законодателството на Общността, за цели или при условия, различни от определените в законодателството на Общността.Член 2Държавите-членки забраняват:а) пускането на пазара на стилбени, стилбенови производни, техни соли и естери и тиреостатични субстанции с цел да се предписват на животни от всички видове;б) пускането на пазара на бета-агонисти за предписване на животни, чието месо и продукти са предназначени за консумация от човека, за цели, които са различни от посочените в точка 2 от член 4.Член 3Държавите-членки забраняват:а) предписването по всякакъв начин на селскостопанско или водно животно на субстанции с тиреостатично, естрогенно, андрогенно и гестагенно действие и на бета-агонисти.б) притежаването, освен под официален контрол, на посочените в буква а) животни в стопанство, пускането на пазара или коленето за консумация от човека на селскостопански животни или водни животни, които съдържат посочените в буква а) субстанции, или в които е установено наличие на такива субстанции, освен ако не се представи доказателство, че въпросните животни са третирани в съответствие с членове 4 и 5;в) пускането на пазара за консумация от човека на водни животни, на които са предписвани посочените в буква а) субстанции, и на преработени продукти, получени от такива животни;г) пускането на пазара на месо от посочените в буква б) животни;д) преработката на месото, посочено в буква г).Член 4Чрез дерогация от членове 2 и 3 държавите-членки могат да разрешат:1. предписване на селскостопански животни, за терапевтични цели, на естрадиол 17 β, тестостерон и прогестерон и производни, които лесно произвеждат съединението на източника на хидролиза след абсорбция на мястото на прилагане. Ветеринарномедицинските продукти, които се употребяват за терапевтично третиране, трябва да отговарят на посочените в Директива 81/851/ЕИО изисквания за пускане на пазара и да се предписват само от ветеринарен лекар, чрез инжектиране или за лечение на овариална дисфункция под формата на вагинални спирали, но не чрез имплант, при селскостопански животни, които са ясно идентифицирани. Третирането на идентифицираните животни трябва да бъде регистрирано от отговорния ветеринарен лекар. Последният трябва да документира поне следните подробности в регистър, който регистър може да бъде предвиденият в Директива 81/851/ЕИО:- вид на третирането,- вид на разрешените продукти,- дата на третиране,- идентичност на третираните животни.Регистърът трябва да се предоставя на компетентния орган при поискване;2. предписване за терапевтични цели на разрешени ветеринарномедицински продукти, които съдържат:i) алил тренболон, орално, или бета-агонисти за еднокопитни животни и домашни любимци, в случай че продуктите се употребяват в съответствие с указанията на производителя;ii) бета-агонисти, под формата на инжекции, за предизвикване на токолиза при крави, когато се отелват.Такива субстанции трябва да се предписват от ветеринарен лекар, или, в случай на ветеринарномедицинските продукти, посочени в i), под негова пряка отговорност; лечението трябва да бъде регистрирано от отговорния ветеринарен лекар, който документира най-малко информацията, посочена в точка 1.На фермерите се забранява притежаването на ветеринарномедицински продукти, които съдържат бета-агонисти, които могат да бъдат използвани с цел изкуствено предизвикване на токолиза.Забранява се обаче, без това да засяга точка 2, ii), първа алинея, терапевтичното третиране на животни, отглеждани за месо, включително животни за разплод в края на техния репродуктивен живот.Член 5Чрез дерогация от член 3, буква а) и без да се засяга член 2, държавите-членки могат да разрешат предписването на селскостопански животни, с цел зоотехническо третиране, ветеринарномедицински продукти с естрогенно, андрогенно или гестагенно действие, които са разрешени в съответствие с Директиви 81/851/ЕИО и 81/852/ЕИО. Такива ветеринарномедицински продукти трябва да се предписват от ветеринарен лекар на ясно идентифицирани животни; третирането трябва да се документира от отговорния ветеринарен лекар в съответствие с точка 1 от член 4.Държавите-членки обаче могат да позволят синхронизирането на еструса и подготовката на донори и реципиенти за имплантиране на ембриони да се извършва не пряко от ветеринарния лекар, но под негова отговорност.При водните животни младите риби може да се третират през първите три месеца с цел полова инверсия с ветеринарномедицински продукти, които имат андрогенно действие и са разрешени в съответствие с Директиви 81/851/ЕИО и 81/852/ЕИО.В предвидените в настоящия член случаи ветеринарният лекар изготвя неподлежаща на продължение рецепта, като уточнява въпросното третиране и количеството на необходимия продукт и също така документира предписаните продукти.Забранява се зоотехническото третиране на животни, отглеждани за месо, включително през периода на угояване при животните за разплод в края на техния репродуктивен живот.Член 61. Хормоналните продукти и бета-агонистите, чието предписване на селскостопански животни е разрешено в съответствие с членове 4 и 5, трябва да отговарят на изискванията на Директиви 81/851/ЕИО и 81/852/ЕИО.2. Следните продукти обаче не могат да бъдат разрешени съгласно параграф 1:а) следните хормонални продукти:i) продукти с депо действие;ii) продукти с карентен период повече от 15 дни след прекратяване на третирането;iii) продукти:- които са били разрешени съгласно правила, предхождащи направеното с Регламент (ЕИО) № 2309/93 [14] изменение,- чиито условия на употреба са неизвестни,- за които не съществуват реактиви и оборудване, които да се използват при аналитичните методи за откриване наличието на остатъчни количества над разрешените норми,б) ветеринарномедицински продукти, които съдържат бета-агонисти с карентен период повече от 28 дни след прекратяване на третирането.Член 71. С търговска цел държавите-членки могат да разрешат пускането на пазара на животни за отглеждане и разплодни животни в края на техния репродуктивен период, които през репродуктивния си период са били подложени на посоченото в членове 4 и 5 третиране, и могат да разрешат полагане на печата на Общността върху месото от такива животни, когато са спазени изискванията, посочени в членове 4 и 5, и минималните карентни периоди, посочени в член 6, параграф 2, съгласно буква а), ii) или буква б) съответно, или карентните периоди, предвидени в разрешението за пускане на пазара.Преди изтичането на карентния период обаче може да се извършва търговия с елитни коне, и по-специално расови и състезателни коне, циркови коне или коне, предназначени за разплод или за изложения, включително регистрирани еднокопитни животни, на които са предписвани ветеринарномедицински продукти, които съдържат алил тренболон или бета-агонисти за целите, посочени в член 4, в случай че са изпълнени изискванията за регламентиране на предписването и че видът и датата на третирането са записани в сертификата или паспорта, които придружават тези животни.2. Месо или продукти от животни, на които са предписвани субстанции с естрогенно, андрогенно или гестагенно действие или бета-агонисти в съответствие с дерогационните разпоредби на настоящата директива, не могат да се пускат на пазара за консумация от човека, освен ако въпросните животни са третирани с ветеринарномедицински продукти, които отговарят на изискванията на член 6, и е спазен посоченият карентен период, преди животните да бъдат заклани.Член 8Държавите-членки осигуряват:1. ограничаване на притежанието на посочените в член 2 и член 3, буква а) субстанции по време на техния внос, производство, съхранение, разпространение, продажба и употреба само до лицата, на които това е разрешено от националното законодателство в съответствие с член 1 от Директива 90/676/ЕИО [15];2. в допълнение към проверките, предвидени в директивите за регламентиране на пускането на пазара на въпросните продукти, извършване на предвидените в член 11 от Директива 96/23/ЕО [16] официални проверки от компетентните национални органи, без предварително уведомяване, с оглед установяването на:а) притежанието или наличието на забранени съгласно член 2 субстанции или продукти, които са предназначени за предписване на животни с цел угояване;б) незаконосъобразното третиране на животни;в) неспазване на предвидените в член 6 карентни периоди;г) неспазване на ограниченията за употреба на отделни субстанции или продукти, определени в членове 4 и 5;3. извършване, в съответствие с приложения III и IV към Директива 96/23/ЕО, на тестове за наличието на:а) посочените в точка 1 субстанции в животните, във водата за пиене на животните и на всички места, където животните се отглеждат или държат;б) остатъчни количества от гореспоменатите субстанции в живите животни, в техните екскременти и телесни течности и в животинските тъкани и продукти;4. когато предвидените в точки 2 и 3 проверки покажат:а) наличие на субстанции или продукти, чиято употреба или притежание е забранено, или наличие на остатъчни количества субстанции, чието предписване спада към незаконосъобразно третиране, такива субстанции или продукти се конфискуват, като всички третирани животни или месото от тях се поставят под официално наблюдение, докато се приложат необходимите санкции;б) неспазване на изискванията съгласно точка 2, букви б) и в), тогава компетентният орган взема подходящи мерки съобразно тежестта на нарушението.Член 9Без да се засяга Директива 81/851/ЕИО, от предприятията, които купуват или произвеждат субстанции с тиреостатично, естрогенно, андрогенно или гестагенно действие или бета-агонисти, на които е разрешено поради предоставената им правоспособност да продават такива субстанции и които купуват или произвеждат фармацевтични и ветеринарномедицински продукти от такива субстанции, се изисква да водят регистри, в които по хронологичен ред се уточняват произведените или придобити количества и продадените или използвани за производството на фармацевтични и ветеринарномедицински продукти, както и имената на лицата, на които са продадени такива количества или от които са закупени.Горната информация трябва да се предостави на компетентния орган при поискване, а в случай на компютризирани регистри, се предоставя под формата на разпечатка.Член 10Когато резултатите от извършените проверки в държава-членка покажат несъответствие с изискванията на настоящата директива в страната на произход на животните или продуктите, компетентният орган на тази държава-членка прилага Директива 89/608/ЕИО на Съвета от 21 ноември 1989 г. относно взаимната помощ между административните органи на държавите-членки и сътрудничеството между последните и Комисията, за да се гарантира правилното прилагане на законодателството по ветеринарните и зоотехническите въпроси [17].Член 111. Трети страни, чието законодателство разрешава пускането на пазара и предписването на стилбени, стилбенови производни, техни соли и естери, или предписване на тиреостатични субстанции на животни от всички видове, могат да не бъдат включени в предвидените съгласно законодателството на Общността списъци на страните, от които на държавите-членки е разрешено да внасят селскостопански или водни животни или месо или продукти, които са добити от такива животни.2. Държавите-членки също забраняват и внасянето от трети страни на включени в посочените в параграф 1 списъци:а) селскостопански или водни животни,i) на които са предписвани по какъвто и да било начин посочените от член 2, буква а) продукти или субстанции;ii) на които са предписвани посочените в член 3, буква а) субстанции и продукти, освен ако тези субстанции и продукти са предписвани в съответствие с разпоредбите и изискванията, определени в членове 4, 5 и 7, и са спазени разрешените в международните препоръки карентни периоди;б) месо и продукти, добити от животни, чието внасяне е забранено съгласно буква а).3. Може обаче да се внасят от трети страни животни, предназначени за отглеждане, разплодни животни в края на техния репродуктивен живот или месо от тях, при условие че за тях се осигуряват гаранции поне еквивалентни на тези, посочени в настоящата директива, които са създадени в съответствие с процедурата съгласно член 33 от Директива 96/23/ЕО с цел изпълнение на глава V от същата директива.4. Проверките на вноса от трети страни се извършват в съответствие с член 4, параграф 2, буква в) от Директива 91/496/ЕИО на Съвета от 15 юли 1991 г. за установяване на принципите относно организацията на ветеринарните проверки на животните, въведени в Общността от трети страни [18] и член 8, параграф 2 от Директива 90/675/ЕИО на Съвета от 10 декември 1990 г. за определяне на принципите относно организацията на ветеринарните проверки на продукти, въведени в Общността от трети страни [19].Член 12Съветът, с квалифицирано мнозинство, по предложение на Комисията може да приеме преходни мерки, необходими за въвеждането на предвидените в настоящата директива разпоредби.Член 131. Директиви 81/602/ЕИО, 88/146/ЕИО и 88/299/ЕИО се отменят, считано от 1 юли 1997 г.2. Позоваванията на отменените директиви се считат за позовавания на настоящата директива и се четат в съответствие с таблицата на съответствието в приложението.Член 141. Държавите-членки въвеждат в сила законовите, подзаконовите и административните разпоредби, включително всякакви санкции, необходими, за да се съобразят с настоящата директива, от 1 юли 1997 г., а за бета-агонистите — най-късно до 1 юли 1997 г. Те незабавно информират за това Комисията.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текстовете на основните разпоредби от националното си законодателство в областта, уредена с настоящата директива.3. До прилагане на разпоредбите на настоящата директива по отношение на бета-агонистите продължават да се прилагат съответните национални правила в съответствие с общите разпоредби на Договора.Член 15Настоящата директива влиза в сила в деня на публикуването ѝ в Официален вестник на Европейските общности.Член 16Адресати на настоящата директива са държавите-членки.Съставено в Люксембург на 29 април 1996 година.За СъветаПредседателW. Luchetti[1] ОВ С 302, 9.11.1993 г., стр. 8 иОВ С 222, 10.8.1994 г., стр. 16.[2] ОВ С 128, 9.5.1994 г., стр. 107.[3] ОВ С 52, 19.2.1994 г., стр. 30.[4] ОВ L 222, 7.8.1981 г., стр. 32. Директива, последно изменена с Директива 85/358/ЕИО (ОВ L 191, 23.7.1985 г., стр. 46).[5] ОВ L 70, 16.3.1988 г., стр. 16. Директива, последно изменена с Акта за присъединяване от 1994 г.[6] ОВ L 128, 21.5.1988 г., стр. 36.[7] ОВ 121, 29.7.1964 г., стр. 2012/64. Директива, последно изменена с Директива 95/23/ЕО (ОВ L 243, 11.10.1995 г., стр. 7).[8] ОВ L 55, 8.3.1971 г., стр. 23. Директива, последно изменена с Акта за присъединяване от 1994 г.[9] ОВ L 26, 31.1.1977 г., стр. 85. Директива, последно изменена с Директива 85/68/ЕО (ОВ L 332, 30.12.1995 г., стр. 10).[10] ОВ L 268, 24.9.1991 г., стр. 41. Директива, последно изменена с Акта за присъединяване от 1994 г.[11] ОВ L 268, 24.9.1991 г., стр. 15. Директива, последно изменена с Директива 95/71/ЕО (ОВ L 332, 30.12.1995 г., стр. 40).[12] ОВ L 317, 6.11.1981 г., стр. 1. Директива, последно изменена с Директива 93/40/ЕИО (ОВ L 214, 24.8.1993 г., стр. 31).[13] ОВ L 317, 6.11.1981 г., стр. 16. Директива, последно изменена с Директива 93/40/ЕИО (ОВ L 214, 24.8.1993 г., стр. 31).[14] ОВ L 214, 24.8.1993 г., стр. 1.[15] ОВ L 373, 31.12.1990 г., стр. 15.[16] ОВ L 125, 23.5.1996 г., стр. 10.[17] ОВ L 351, 2.12.1989 г., стр. 34.[18] ОВ L 268, 24.9.1991 г., стр. 56. Директива, последно изменена с Директива 95/157/ЕО (ОВ L 103, 6.5.1995 г., стр. 40).[19] ОВ L 373, 31.12.1990 г., стр. 1. Директива, последно изменена с Директива 95/52/ЕО (ОВ L 265, 8.11.1995 г., стр. 16).--------------------------------------------------19960429ПРИЛОЖЕНИЕТаблица на съответствиетоНастоящата директива | Директиви 81/602/ЕИО, 88/146/ЕИО и 88/299/ЕИО |член 1, параграф 1 | член 1, параграф 1 | 81/602/ЕИО |член 1, параграф 1 | 88/146/ЕИО |член 1, параграф 2, букви а) и б) | член 1, параграф 2 | 81/602/ЕИО |член 1, параграф. 2 | 88/146/ЕИО |член 2, параграф 1, буква б) | 88/299/ЕИО |член 2, буква а) | член 3 | 81/602/ЕИО |член 2, буква б) | — | |член 3 | член 2 | 81/602/ЕИО |член 4, параграф 1 | член 4 | 81/602/ЕИО |член 2 и член 3, буква б) | 88/146/ЕИО |член 2, параграф 1, буква а) и параграфи 2 и 4 | 88/299/ЕИО |член 4, параграф 2 | — | |член 5 | член 4 | 81/602/ЕИО |член 2, параграф 1, буква б) и параграфи 2 и 4 | 88/299/ЕИО |член 6 | член 2, параграф 3 | 88/299/ЕИО |член 7, параграф 1 | член 7 | 88/146/ЕИО |членове 2 и 3 | 88/299/ЕИО |член 7, параграф 2 | член 4 | 88/299/ЕИО |член 8 | член 7 | 81/602/ЕИО |член 9 | член 4 | 88/146/ЕИО |член 10 | — | |член 11, параграф 1 | — | |член 11, параграф 2 | член 6, параграфи 1 и 2 | 88/146/ЕИО |член 11, параграф 3 | член 5 | 88/299/ЕИО |член 11, параграф 4 | член 6, параграф 7 | 88/146/ЕИО |член 12 | — | |член 13 | — | |член 14 | — | |член 15 | — | |член 16 | — | |приложение | — | |--------------------------------------------------


title: Директива на Съвета от 25 септември 1989 година относно ветеринарно-санитарните условия, регулиращи търговията в рамките на Общността и вноса от трети страни на ембриони от домашни животни от рода на едрия рогат добитък

text:
Важна правна забележка

|

31989L0556

Официален вестник n° L 302 , 19/10/1989 стр. 0001 - 0011 специално финландско издание: глава 3 том 30 стр. 0166  специално шведско издание: глава 3 том 30 стр. 0166  специално чешко издание глава 3 том 09 стр. 178  - 188 специално испанско издание глава 3 том 09 стр. 178  - 188 специално унгарско издание глава 3 том 09 стр. 178  - 188 специално литвийско издание глава 3 том 09 стр. 178  - 188 LV.ES глава 3 том 09 стр. 178  - 188 MT.ES глава 3 том 09 стр. 178  - 188 PL.ES глава 3 том 09 стр. 178  - 188 SK.ES глава 3 том 09 стр. 178  - 188 специално словенско издание глава 3 том 09 стр. 178  - 188

		19890925Директива на Съветаот 25 септември 1989 годинаотносно ветеринарно-санитарните условия, регулиращи търговията в рамките на Общността и вноса от трети страни на ембриони от домашни животни от рода на едрия рогат добитък(89/556/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 43 от него,като взе предвид предложението на Комисията [1],като взе предвид становището на Европейския парламент [2],като взе предвид становището на Икономическия и социален комитет [3],като има предвид, че използването на ембриони от домашни животни от рода на едрия рогат добитък е част от ефикасна разплодна политика, водеща до по-добра продуктивност и увеличени печалби в този сектор; като има предвид освен това, че свободното движение на такива ембриони трябва да насърчава рационалното развитие, като отчита използването на оптимални производствени фактори;като има предвид, че разпоредби относно ветеринарно-санитарните проблеми на търговията в рамките на Общността с животни от рода на едрия рогат добитък и свине присъстват в Директива 64/432/ЕИО [4], последно изменена с Директива 89/360/ЕИО [5]; като има предвид освен това, че Директива 72/462/ЕИО [6], последно изменена с Директива 89/227/ЕИО [7], съдържа разпоредби относно проблемите на ветеринарната инспекция при вноса на животни от рода на едрия рогат добитък и свине от трети страни;като има предвид, че горепосочените разпоредби осигуряват по отношение на търговията в рамките на Общността и вноса в Общността на животни от рода на едрия рогат добитък и свине от трети страни, че страната, от която идват, гарантира, че са били изпълнени ветеринарно-санитарните критерии, така че рискът от разпространение на болести по животните е бил на практика премахнат; като има предвид, че все пак има известен риск от разпространение на такива заболявания при търговията с ембриони;като има предвид, че в контекста на политиката на Общността за хармонизиране на националните ветеринарно-санитарни разпоредби, уреждащи търговията с животни и животински продукти, сега е необходимо да се създаде хармонизирана система за търговия в рамките на Общността и внос в Общността на ембриони от животни от рода на едрия рогат добитък;като има предвид, че в контекста на търговията в рамките на Общността с ембриони държавите-членки, в които са били събрани ембрионите, трябва да бъдат задължени да гарантират, че тези ембриони са били събрани и обработени от одобрени и контролирани екипи за събиране на ембриони, че са били получени от животни, чийто здравен статус е такъв, че осигурява премахването на риска от разпространението на заболявания по животните, че са били събрани, обработени, съхранени и транспортирани съгласно правилата, които са свързани със запазване на техния здравен статус и са придружени по време на транспорта до страната по местоназначение от здравен сертификат с оглед осигуряване изпълнението на това задължение;като има предвид, че различията в политиката, следвана в Общността по отношение на ваксинацията срещу шап, оправдава — за пресни ембриони — поддържането на дерогации за ограничен период, по силата на които се разрешава изискване от държавите-членки на допълнителна защита срещу тази болест;като има предвид, че, като се отчитат ветеринарно-санитарните критерии, трябва да бъде изготвен списък на трети страни, от които могат да бъдат внасяни ембриони в Общността; като има предвид, че, без да се засяга този списък, държавите-членки трябва да разрешават внос, само ако ембрионите са били събрани, обработени и съхранени от екипи за събиране на ембриони, отговарящи на известни стандарти, които са официално контролирани; като има предвид освен това, че по отношение на страните от този списък трябва да бъдат изработени специфични ветеринарно-санитарни условия според обстоятелствата; като има предвид, че могат да бъдат извършвани проверки на място с оглед проверка на съответствието на тези стандарти;като има предвид, че с оглед предотвратяването на предаването на някои заразни болести контролът по вноса трябва да се извършва, когато пратката ембриони пристигне на територията на Общността, освен при външен транзит;като има предвид, че при вътрешен транзит мерките, които трябва да бъдат взети от държавите-членки при такъв контрол, трябва да бъдат определени;като има предвид, че Комисията следва да бъде оправомощена да приема определени мерки за изпълнение на настоящата директива; като има предвид, че за тази цел трябва да бъдат изготвени процедури за сътрудничество между Комисията и държавите-членки;като има предвид, че настоящата директива не засяга търговията с ембриони, получени, третирани или съхранявани преди датата, на която държавите-членки трябва да се съобразят с нея,ПРИЕ НАСТОЯШАТА ДИРЕКТИВА:ГЛАВА 1Общи разпоредбиЧлен 11. Настоящата директива определя ветеринарно-санитарните условия, уреждащи търговията в рамките на Общността и вноса от трети страни на пресни и замразени ембриони от домашни животни от рода на едрия рогат добитък.2. Настоящата директива не се прилага за ембриони, добити чрез оплождане ин витро, или ембриони, подложени на определяне на пола, разделяне (чифтосване), клониране или някоя друга манипулация, нарушаваща целостта на прозрачната обвивка на яйцеклетката.Комисията представя на Съвета преди 1 януари 1992 г. доклад, както и предложения за условията за включване на тези ембриони в обхвата на настоящата директива.Съветът се произнася по тези предложения с квалифицирано мнозинство.Член 2За целите на настоящата директива определенията, съдържащи се в член 2 от Директива 64/432/ЕИО и член 2 от Директива 72/462/ЕИО се прилагат при необходимост.Освен това:а) "ембрион" означава началният стадий на развитие на домашно животно от рода на едрия рогат добитък, докато е възможно да бъде прехвърлен на майка-реципиент;б) "екип за събиране на ембриони" означава официално одобрена група техници или структура, контролирана от ветеринарен лекар на екипа, компетентен да извърши събирането, обработката и съхранението на ембриони съгласно условията, посочени в приложение А;в) "ветеринарен лекар на екипа" означава официалният ветеринар, отговорен за надзора на екипа за събиране на ембриони в съответствие с условията, изложени в приложение А;г) "пратка ембриони" означава количество ембриони, отстранени при една операция от един донор и включени в един сертификат;д) "страна по събиране" означава държавата-членка или трета страна, в която ембрионите са добити, събрани, обработени и, когато е необходимо, съхранени, и от която те са изпратени за държава-членка;е) "одобрена диагностична лаборатория" означава лаборатория, разположена на територията на държава-членка или трета страна, одобрена от компетентните ветеринарни органи да извършва диагностични тестове, определени в настоящата директива.ГЛАВА IIПравила за търговия в рамките на ОбщносттаЧлен 3Всяка държава-членка гарантира, че ембрионите се изпращат от нейната територия на териториите на други държави-членки, само ако отговарят на следните условия:а) те трябва да бъдат заченати в резултат на изкуствено осеменяване или ин витро оплождане със сперма от баща донор, извършено в център за събиране на сперма, определен съгласно член 2, буква б) от Директива 88/407/ЕИО [8].Съгласно процедурата, определена в член 18, Комисията може да разреши търговията с ембриони на някои специални видове, заченати в резултат на естествения разплод на бици, чийто здравен статус отговаря на приложение Б към посочената директива;б) те трябва да бъдат събрани от домашни животни от рода на едрия рогат добитък, чийто здравен статус отговаря на приложение Б към настоящата директива;в) те трябва да са били събрани, обработени и съхранени от екип за събиране на ембриони, одобрен съгласно член 5, параграф 1;г) те трябва да са били събрани, обработени и съхранени от екип за събиране на ембриони съгласно приложение А към настоящата директива;д) те трябва да са придружени по време на транспорта до държавата-членка по местоназначение от здравен сертификат, съответстващ на член 6, параграф 1.Член 41. Държавите-членки, които не извършват ваксинация срещу шап, могат до 31 декември 1992 г.:- да забранят въвеждането на тяхна територия на пресни ембриони от държави-членки, където се извършва ваксинация, и- да изискат при внос на замразени ембриони от държави-членки, в които се извършва ваксинация, допълнително:i) животните донори да произхождат от стопанство:- в което няма животно, ваксинирано срещу шап през последните 30 дни преди събирането,- което не е обект на забрана или карантинни мерки съгласно Директива 64/432/ЕИО;ii) ембрионите да са били съхранени при одобрени условия през минимален период от 30 дни преди изпращането.2. Преди 1 януари 1992 г. Съветът преразглежда настоящия член въз основа на доклад на Комисията, придружен от съответни предложения.Член 51. Одобрението на екип за събиране на ембриони, предвидено в член 3, буква в), се дава само когато се съблюдават разпоредбите на приложение А, глава I и когато екипът за събиране на ембриони може да изпълни другите разпоредби по настоящата директива.Всяка важна промяна в организацията на екипа трябва да бъде съобщена на компетентните органи.Одобрението на екипа се подновява, когато е заменен официалният ветеринарен лекар на екипа или когато важни промени са направени в организацията му или в лабораториите, или в оборудването на негово разположение.Официалният ветеринарен лекар контролира спазването на разпоредбите, посочени по-горе. Одобрението се отнема, когато една или повече разпоредби вече не се спазват.2. Всички одобрени екипи за събиране на ембриони се регистрират от компетентните органи на съответната държава-членка, като всеки екип получава ветеринарен регистрационен номер. Списък на екипи за събиране на ембриони и техните ветеринарни регистрационни номера се изпраща от всяка държава-членка до другите държави-членки и Комисията, които също се уведомяват за всяко изменение в този списък.Когато държава-членка счита, че разпоредбите, регламентиращи одобрението, не са изпълнени или че вече не се изпълняват от екипа за събиране на ембриони в друга държава-членка, тя информира компетентните органи на тази държава. В този случай последната взема всички необходими мерки и уведомява компетентните органи на другата държава-членка за взетите решения и основанията за тях.Ако тази друга държава-членка се опасява, че необходимите мерки не са били взети или са неадекватни, тя информира за това Комисията, която иска становището на един или повече ветеринарни експерти. В светлината на това становище на държавите-членки може да бъде разрешено, в съответствие с процедурата, посочена в член 17, да забраняват временно допускането на тяхна територия на ембриони, събрани от въпросния екип.Това разрешение може да бъде оттеглено съгласно процедурата, посочена в член 17, съобразно ново становище, изготвено от един или повече ветеринарни експерти.Ветеринарните експерти трябва да бъдат граждани на държава-членка, различна от тези, които са страни по спора.3. Подробни правила за прилагане на настоящия член се приемат в съответствие с процедурата, определена в член 18.Член 61. Всяка пратка ембриони се придружава от здравен сертификат, издаден от официален ветеринарен лекар на държавата-членка по събирането, съответстващ на образеца в приложение В. За всяка пратка се издава отделен сертификат.2. Здравният сертификат трябва:а) да представлява един формуляр и да бъде изготвен поне на официалния/ите език/езици на държавата-членка по местоназначение;б) да бъде предвиден за един получател;в) оригиналът да придружава пратката ембриони до местоназначението ѝ.ГЛАВА IIIПравила за внос от трети страниЧлен 71. Ембрионите се внасят само от тези трети страни или части от тях, които фигурират в списъка, изготвен съгласно процедурата, определена в член 18. Този списък може да бъде допълнен или изменен съгласно същата процедура.2. При решаване дали трета страна или части от нея могат да присъстват в списъка, предвиден в параграф 1, трябва да се обърне специално внимание на:а) здравословното състояние на добитъка, другите домашни животни и дивеча в третата страна, по-специално по отношение на екзотични болести по животните и санитарното състояние на околната среда на тази страна, която може да застраши здравето на животните в държавите-членки;б) редовността и бързината на информацията, предоставена от третата страна относно наличието на заразни болести по животните на нейна територия, в частност на тези болести, посочени в списъци А и Б на Международното бюро по епизоотии;в) правилата на тази страна за превенция и борба с болестите по животните;г) структурата на ветеринарните служби на третата страна и техните правомощия;д) организацията и изпълнението на мерките за превенция и контрол на заразните болести по животните; ие) гаранциите, които третата страна може да предостави по отношение на съблюдаването на правилата, определени в настоящата директива.3. Списъкът, посочен в параграф 1, и всички изменения към него се публикуват в Официален вестник на Европейските общности.Член 81. Съгласно процедурата, определена в член 18, се изготвя списък на екипите за събиране на ембриони, които са упълномощени да събират, обработват или съхраняват в трети страни ембриони, предназначени за държавите-членки. Списъкът може да бъде изменен или допълнен в съответствие със същата процедура.2. При решаване дали даден екип за събиране на ембриони в трета страна може да фигурира в списъка, посочен в параграф 1, трябва да се обърне специално внимание на ветеринарния контрол на системите за събиране на ембриони в тази страна, правомощията на ветеринарните служби и контрола, на който са обект екипите за събиране на ембриони.3. Екип за събиране на ембриони може да присъства в списъка, предвиден в параграф 1, само ако:а) извършва дейността си в една от страните или части от тях от списъка, посочен в член 7, параграф 1;б) изпълнява изискванията на приложение А;в) е официално одобрен за износ в Общността от ветеринарните служби на съответната трета страна; иг) подлежи на инспекции поне два пъти годишно от официален ветеринарен лекар на съответната трета страна.Член 91. Вносът на ембриони от територията на трета страна или част от нея, която фигурира в списъка, изготвен съгласно член 7, параграф 1, се извършва само ако ембрионите:а) идват от животни донори, които непосредствено преди събирането на ембрионите им са пребивавали поне за 6 месеца на територията на въпросната трета страна и в максимум две стада, отговарящи поне на условията, определени в параграф 2;б) отговарят на ветеринарно-санитарните изисквания, приети съгласно процедурата, определена в член 18 за внос на ембриони от тази страна.При приемането на изискванията, посочени в първа алинея, трябва да се вземе предвид:а) здравната обстановка в района около мястото на събиране на ембриони, по отношение в частност на болестите, изброени в списък А на Международното бюро по епизоотии;б) здравословното състояние на въпросното стадо при събирането на ембриони, включително изискванията, свързани с тестовете;в) здравословното състояние на животното донор и изискванията, свързани с тестовете;г) изискванията по събирането, обработката и съхранението по отношение на ембриони.2. Референтната основа за определяне на ветеринарно-санитарните условия съгласно параграф 1 за туберкулоза, бруцелоза по говедата и ензоотична левкоза по говедата са стандартите, определени в приложения А и Ж към Директива 64/432/ЕИО. По процедурата, определена в член 18, и за всеки отделен случай, дерогации от тези разпоредби могат да бъдат приети, когато заинтересована трета страна предоставя подобни или поне еквивалентни ветеринарно-санитарни гаранции.3. Член 4 се прилага mutatis mutandis.Член 101. Внос на ембриони се разрешава само при представяне на здравен сертификат, изготвен и подписан от официален ветеринарен лекар на третата страна по събиране.Сертификатът трябва:а) да бъде изготвен поне на официалния език или езици на държавата-членка по местоназначение и на официалния език или езици на държавата-членка, в която се извършва контролът по вноса, предвиден в член 11;б) да бъде предвиден за един получател;в) оригиналът му да придружава ембрионите.2. Здравният сертификат трябва да бъде съставен като формуляр, съответстващ на образеца, изготвен в съответствие с процедурата, определена в член 18.Член 111. Всяка пратка ембриони, която пристига на територията на Общността, се подлага на контрол, преди да бъде пусната в свободно обращение или поставена под митнически режим.Допускането на такива ембриони в Общността се забранява, ако извършеният контрол по вноса при пристигане установи, че:- ембрионите не идват от територия на трета страна или части от нея, която фигурира в списъка, изготвен съгласно член 7, параграф 1,- ембрионите не са събрани, обработени или съхранени от екип за събиране на ембриони от списъка, предвиден в член 8, параграф 1,- ембрионите идват от територията на трета страна или части от нея, от които вносът е забранен съгласно член 14, параграф 2,- здравният сертификат, придружаващ ембрионите, не съответства на условията, изложени в член 10 и определени съгласно последния.Настоящият параграф не се прилага за пратки ембриони, пристигащи на митническата територия на Общността и поставени под режим на митнически транзит с местоназначение, намиращо се извън горепосочената територия.Въпреки това той се прилага, когато митническият транзит се отменя по време на транспортирането през територията на Общността.2. Държавите-членки по местоназначение могат да вземат необходимите мерки, включително поставяне под карантина, за да получат ясно доказателство, когато има съмнение, че ембрионите са заразени с патогенни организми.3. Ако вносът на ембриони е бил забранен на някое от основанията, определени в параграфи 1 и 2, и третата страна износител не разреши връщането на ембрионите до 30 дни, компетентните ветеринарни органи на държавата-членка по местоназначение могат да наредят унищожаването им.Член 12Всяка пратка ембриони, разрешена за внос в Общността от държава-членка на базата на контрола, посочен в член 11, параграф 1, когато е изпратена до територията на друга държава-членка, трябва да бъде придружена от оригинален здравен сертификат или заверено копие от него, надлежно подписани, във всеки един от случаите, от компетентните органи, които са отговаряли за контрола, извършен в съответствие с член 11.Член 13Всички разходи, произтичащи от прилагането на мерките съгласно член 11, параграфи 2 и 3, се заплащат от изпращача, получателя или техен представител, без обезщетение от държавите-членки.ГЛАВА IVПравила за предпазни и контролни меркиЧлен 141. Когато се появи или разпространи заразна болест по животните или когато някаква друга причина от ветеринарно-санитарен характер, която може да застраши здравето на добитъка в държава-членка, го налага и когато:- територията на държава-членка е засегната, могат да се приложат предпазните мерки, посочени в член 9 от Директива 64/432/ЕИО,- цялата или част от територията на трета страна е засегната, държавата-членка по местоназначение забранява вноса на тези ембриони, независимо дали са внесени директно или индиректно чрез друга държава-членка, дали са от цялата територия на третата страна или само от част от нея.2. Мерките, взети от държавите-членки съгласно параграф 1, и отмяната на тези мерки трябва незабавно да се съобщят на другите държави-членки и на Комисията, заедно с причините за такива мерки.В съответствие с процедурата, предвидена в член 17, може да се вземе решение дали тези мерки трябва да бъдат изменени, в частност за координирането им с мерките, приети от други държави-членки, или дали те трябва да бъдат отменени.3. Когато възникне обстановката, предвидена в параграф 1, и когато е необходимо други държави-членки също да приложат мерките, приети в съответствие с посочения параграф, изменени при необходимост съгласно параграф 2, се предприемат необходимите мерки съгласно процедурата, предвидена в член 17. Подновяване на вноса от съответната трета страна се разрешава съгласно същата процедура.Член 151. Ветеринарни експерти на Комисията могат, в сътрудничество с компетентните органи на държавите-членки или трети страни, да правят проверки на място, доколкото това е необходимо за осигуряване на еднаквото прилагане на настоящата директива.Страната по събиране, на чиято територия се провежда проверка, оказва необходимото съдействие на експертите при изпълняване на техните задължения. Комисията информира въпросната страна по събиране за резултатите от извършениет проверки.Съответната страна по събиране взема всички мерки, които са оглед необходими с резултатите на проверката. Ако страната по събиране не вземе тези мерки, Комисията може, след като обстановката е била оценена от Постоянния ветеринарен комитет, да разреши на държавите-членки да откажат въвеждане на тяхна територия на ембриони, получени, обработени или съхранени от въпросния екип за събиране, или да отнеме одобрението за трети страни.2. Общите разпоредби за изпълнение на настоящия член, по-специално по отношение на честотата и правилата за извършване на проверките, посочени в параграф 1, първа алинея, се установяват съгласно процедурата, определена в член 18.ГЛАВА VЗаключителни разпоредбиЧлен 16Решения за изменения на приложенията, по-специално за адаптирането им към техническия напредък, се вземат съгласно процедурата, определена в член 18.Член 171. Когато трябва да се следва процедурата, предвидена в настоящия член, председателят отнася въпроса незабавно до комитета, по своя собствена инициатива или по искане на представителя на държава-членка.2. Представителят на Комисията представя на комитета проект за мерките, които да бъдат взети. Комитетът представя становището си по проекта в срок, който председателят може да определи според спешността на въпроса. Становището се приема с мнозинството, определено в член 148, параграф 2 от Договора за решения, които Съветът е длъжен да приеме по предложение на Комисията. Гласовете на представителите на държавите-членки в комитета се претеглят по начина, определен в посочения член. Председателят не гласува.3. Комисията приема предвидените мерки, ако те съответстват на становището на комитета.4. Ако предвидените мерки не съответстват на становището на комитета или ако не е представено становище, Комисията незабавно представя на Съвета предложение относно мерките, които да бъдат взети. Съветът се произнася с квалифицирано мнозинство.Ако до 15 дни от деня на сезиране на Съвета Съветът не се е произнесъл, Комисията приема предложените мерки.Член 181. Когато трябва да се следва процедурата, посочена в настоящия член, председателят отнася въпроса незабавно до комитета, по своя собствена инициатива или по искане на представителя на държава-членка.2. Представителят на Комисията представя на комитета проект за мерките, които да бъдат взети. Комитетът представя становището си по проекта в срок, който председателят може да определи според спешността на въпроса. Становището се приема с мнозинството, определено в член 148, параграф 2 от Договора за решения, които Съветът е длъжен да приеме по предложение на Комисията. Гласовете на представителите на държавите-членки в комитета се претеглят по начина, определен в посочения член. Председателят не гласува.3. Комисията приема предвидените мерки, ако съответстват на становището на комитета.4. Ако предвидените мерки не съответстват на становището на Комитета или не е представено становище, Комисията незабавно представя на Съвета предложение за мерките, които да бъдат взети. Съветът се произнася с квалифицирано мнозинство.Ако до 3 месеца от датата на сезиране на Съвета, Съветът не се е произнесъл, Комисията приема предложените мерки.Член 191. Настоящата директива не се прилага за ембриони. събрани, обработени и съхранени в държава-членка преди 1 януари 1991 г.2. Преди датата на влизане в сила на решенията, приети съгласно членове 7, 8 и 9, държавите-членки не прилагат за вноса на ембриони от трети страни по-благоприятни условия от тези, произтичащи от прилагането на глава II.Член 20Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, не по-късно от 1 януари 1991 г. Те незабавно информират Комисията за това.Член 21Адресати на настоящата директива са държавите-членки.Съставено в Брюксел на 25 септември 1989 година.За СъветаПредседателH. Nallet[1] ОВ С 76, 28.3.1989 г., стр. 1.[2] ОВ С 120, 16.5.1989 г., стр. 313.[3] ОВ С 139, 5.6.1989 г., стр. 56.[4] ОВ 121, 29.7.1964 г., стр. 1977/64.[5] ОВ L 153, 6.6.1989 г., стр. 29.[6] ОВ L 302, 31.12.1972 г., стр. 28.[7] ОВ L 93, 6.4.1989 г., стр. 25.[8] ОВ L 194, 22.7.1988 г., стр. 10.--------------------------------------------------19890925ПРИЛОЖЕНИЕ АГЛАВА IУсловия за одобрение на екипи за събиране на ембриониЗа да получи одобрение, всеки екип за събиране на ембриони трябва да отговаря на следните изисквания:а) събирането, обработката и съхранението на ембриони трябва да се извършва или от официалния ветеринарен лекар на екипа, или на негова отговорност от един или повече техници, компетентни и обучени от официалния ветеринарен лекар на екипа на методите и хигиенни техники;б) трябва да бъде под общ надзор и отговорност на официалния ветеринарен лекар;в) трябва да има на разположение постоянни или подвижни лабораторни съоръжения, където ембрионите могат да бъдат прегледани, обработени и опаковани, състоящи се поне от работна повърхност, микроскоп и криогенно оборудване;г) при постоянно базирана лаборатория трябва да има на разположение:- помещение, в което ембрионите могат да бъдат третирани, което да е прилежащо, но физически отделено от района, използван за обработка на животните донори при събиране,- помещение или район, оборудван за почистване и стерилизиране на инструментите и оборудването, използвано при събирането и третирането на ембриони;д) при подвижна лаборатория трябва да има на разположение специално оборудвана част от превозното средство, състояща се от две отделни секции:- една за прегледа и третирането на ембрионите, която да бъде чиста секция, и- друга за настаняване на оборудване и материали, използвани във връзка с животните донори.Подвижната лаборатория винаги трябва да бъде в контакт с постоянно базирана лаборатория, за да осигури стерилизирането на оборудването си и набавянето на течности и други продукти, необходими за събирането и третирането на ембриони.ГЛАВА IIУсловия относно събирането, обработката, съхранението и транспорта на ембриони от одобрен екип за събиране на ембриони1. Събиране и обработкаа) Ембрионите се събират и обработват от одобрен екип за събиране, без да влизат в контакт с друга партида ембриони, неотговаряща на изискванията по настоящата директива.б) Ембрионите се събират на място, което е изолирано от други части на постройките или стопанството, които трябва да бъдат в добро състояние и лесно да се почистват и дезинфекцират.в) Ембрионите се обработват (преглеждат, измиват, третират и поставят в идентифицирани и стерилни съдове) или в постоянно лабораторно съоръжение, или в подвижно лабораторно съоръжение, което не е разположено в зона, подложена на забрана или карантинни мерки.г) Всички прибори, влизащи в контакт с ембрионите или животните донори при събиране и обработка, са за еднократна употреба или се дезинфекцират подходящо или стерилизират преди употреба.д) Продуктите от животински произход, използвани при събиране на ембриони и в транспортното средство, се получават от източници, които не представляват риск за здравето на животните или трябва да бъдат така третирани преди употреба, че да се предотврати такъв риск.е) Пайетите за съхранение и транспорт се дезинфекцират подходящо или стерилизират преди началото на всяка операция по пълнене.ж) Използваният криогенен агент не трябва да бъде използван преди това за други продукти от животински произход.з) Всеки съд за ембриони и съдовете, в които те се съхраняват и транспортират, е ясно кодирано маркиран по такъв начин, че датата на събиране на ембрионите и породата и идентификация на донора мъжко животно и донора женско животно, както и регистрационният номер на екипа, да могат да бъдат лесно установени. Характеристиките и формата на това кодирано маркиране се установява съгласно процедурата, определена в член 18.и) Всеки ембрион се измива поне 10 пъти в специална течност за ембриони, която се сменя всеки път, и която, освен ако не е решено друго по буква м), съдържа трипсин съгласно международно признати процедури. Всяко измиване представлява 100 % разтвор на предишното измиване и при всеки случай за трансфер на ембриона се използва стерилна микропипета.й) След последното измиване всеки ембрион се подлага на микроскопски преглед при увеличение поне 50 пъти по цялата му повърхност, за да се установи дали прозрачната обвивка на яйцеклетката е непокътната и свободна от полепнал материал.к) Всяка партида ембриони, преминала успешно прегледа, предвиден в буква й), се поставя в стерилен съд, маркиран съгласно буква з), който се запечатва незабавно.л) Всеки ембрион, когато е уместно, се замразява колкото е възможно по-скоро и се съхранява на място, което е под контрола на ветеринарния екип, и което е подложено на редовен контрол от страна на официалния ветеринарен лекар.м) Съгласно процедурата, определена в член 18, се изготвя протокол преди датата, предвидена в член 20, относно разрешените промиващи и измиващи течности, техники на измиване и, когато е необходимо, ензимно третиране, както и разрешени транспортни средства.Вследствие приемането на протокол за ензимно третиране националните правила за употреба на трипсин продължават да се прилагат в съответствие с общите разпоредби на Договора.н) Всеки екип за събиране трябва да представя рутинни проби на промиващи течности, измиващи течности, раздробени ембриони, неоплодени яйцеклетки и т.н. в резултат на своята дейност за официален преглед за бактериално и вирусно заразяване. Процедурата за вземане на проби, провеждане на такива прегледи, както и на стандартите, които се спазват, се решават съгласно процедурата, определена в член 18. Ако определените стандарти не са изпълнени, компетентният орган, даващ официално одобрение на екипа, анулира това одобрение.о) Всеки екип за събиране трябва да води отчет за дейността си по отношение на събирането на ембриони 12 месеца преди и 12 месеца след съхранението, включващ:- породата, възрастта и идентификацията на въпросните животни донори,- мястото на събиране, обработка и съхранение на ембриони, събрани от екипа,- идентификацията на ембрионите, както и подробни данни за местоназначението им, ако е известно.2. СъхранениеВсеки екип за събиране на ембриони гарантира, че ембрионите се съхраняват при подходящи температури в помещения, одобрени за целта от компетентните органи.За да бъдат одобрени, тези помещения трябва:i) да включват поне една заключваща се стая, предназначена изключително за съхранение на ембриони;ii) да се почистват и дезинфекцират лесно;iii) да имат регистри, в които се вписват регулярно всяко внасяне и изваждане на ембриони; крайното местоназначение на ембрионите в частност трябва да бъде уточнена в тези отчети;iv) да бъдат предмет на инспекция от официалния ветеринарен лекар.Компетентните органи могат да разрешат съхранението на сперма, отговаряща на изискванията на Директива 88/407/ЕИО в одобрените помещения за съхранение.3. ТранспортЕмбрионите за търговия трябва да бъдат транспортирани в задоволителни хигиенни условия и в запечатани съдове от одобрените помещения за съхранение до пристигането им на тяхното местоназначение.Съдовете трябва да бъдат маркирани по такъв начин, че номерът да съвпада с номера на здравния сертификат.--------------------------------------------------19890925ПРИЛОЖЕНИЕ БУсловия, прилагани за животните донори1. За целите на събирането на ембриони животните донори трябва да отговарят на следните изисквания:а) да са прекарали предишните шест месеца на територията на Общността или на третата страна по събиране в поне едно стадо:- което е официално свободно от туберкулоза, и- което е официално свободно от бруцелоза или свободно от бруцелоза,- което е свободно от ензоотична говежда левкоза, или което през предишните три години не е показало клинични признаци на ензоотична левкоза по говедата,- което през предходната година не е показало клинични признаци на инфекциозен ринотрахеит/пустулозен вулвовагинит по говедата;б) през предходните шест месеца преди събирането на ембрионите кравите донори трябва да са прекарали последователни периоди в максимум две различни стада, отговарящи на условията, изложени по-горе.2. В деня на събиране на ембриони кравата донор трябва:а) да пребивава в стопанство, което не е предмет на ветеринарна забрана или карантинни мерки;б) да не показва клинични признаци на заболяване.--------------------------------------------------19890925ПРИЛОЖЕНИЕ В+++++ TIFF +++++--------------------------------------------------


title: Директива 2004/4/ЕО на Комисията от 15 януари 2004 година за изменение на Директива 96/3/ЕО за предоставяне на дерогация от някои разпоредби на Директива 93/43/ЕИО на Съвета за хигиената на храните, отнасящи се до превоза по море на насипни течни масла и мазниниТекст от значение за ЕИП.

text:
Важна правна забележка

|

32004L0004

Официален вестник n° L 015 , 22/01/2004 стр. 0025 - 0030 специално чешко издание глава 13 том 33 стр. 19  - 24 специално испанско издание глава 13 том 33 стр. 19  - 24 специално унгарско издание глава 13 том 33 стр. 19  - 24 специално литвийско издание глава 13 том 33 стр. 19  - 24 LV.ES глава 13 том 33 стр. 19  - 24 MT.ES глава 13 том 33 стр. 19  - 24 PL.ES глава 13 том 33 стр. 19  - 24 SK.ES глава 13 том 33 стр. 19  - 24 специално словенско издание глава 13 том 33 стр. 19  - 24

		20040115Директива 2004/4/ЕО на Комисиятаот 15 януари 2004 годиназа изменение на Директива 96/3/ЕО за предоставяне на дерогация от някои разпоредби на Директива 93/43/ЕИО на Съвета за хигиената на храните, отнасящи се до превоза по море на насипни течни масла и мазнини(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 93/43/ЕИО на Съвета от 14 юни 1993 г. относно хигиената на храните [1], и по-специално член 3, параграф 3 от нея,като има предвид, че:(1) Директива 96/3/ЕО на Комисията от 26 януари 1996 г. относно предоставяне на дерогация от някои разпоредби на Директива 93/43/ЕИО на Съвета относно хигиената на храните [2], отнасящи се до превоза по море на насипни течни масла и мазнини, следва да се измени, за да се вземе предвид постигнатия научен напредък.(2) Въз основа на оценките, извършени от Научния комитет по храните, и по-специално на неговото становище от 20 септември 1996 г., изменено на 12 юни 1997 г. (сто и седмо пленарно заседание), и на актуализираното му становище от 4 април 2003 г. относно потенциалния риск за здравето на човека, свързан с превоза по море на масла и мазнини в резервоари, които са съдържали вещества, чийто превоз като предходен товар е бил разрешен, е необходимо да се измени списъкът на разрешените предходни товари, посочен в приложението към Директива 96/3/ЕО.(3) При циклохексанол, 2,3-бутандиол, изобутанол и нонан наличните данни бяха недостатъчни или налагаха допълнителни уточнения, за да се позволи извършването на солидна научна оценка на токсикологичните им свойства, поради което Научният комитет по храните не бе в състояние да извърши необходимите оценки. За тези вещества Научният комитет по храните прецени, че са неприемливи като предходни товари и следователно следва да бъдат извадени от списъка на разрешените предходни товари.(4) При метиловите естери на мастните киселини (лаурат, палмитат, стеарат, олеат), на оцетния анхидрид, на амониевия полифосфат, на тетрапропилена, на пропиловия алкохол и на натриевия силикат, като се взеха под внимание наличните данни, оценката на Научния комитет по храните доведе до приемането на тези вещества като разрешени предходни товари. Следователно тези вещества следва да бъдат добавени към списъка на разрешените предходни товари.(5) При изодеканол, изононанол, изооктанол, лигнитен восък, парафинов восък и бели минерални масла наличните данни не позволяваха извършването на цялостна оценка. Въпреки това, според становището на Научния комитет по храните тези вещества могат да бъдат считани като временно приемливи предходни товари, предвид слабия им генотоксичен потенциал, лесното им отстраняване чрез почистване на резервоарите, в които се превозват, както и много малкото им остатъчно количество, очаквано в резултат от тези фактори и на тяхното вероятно разреждане.(6) Тези получили временно разрешение вещества следва да бъдат повторно оценени, въз основа на новата научна информация, а приложението – да се преразгледа, както е целесъобразно, в съответния срок. Информацията, необходима за извършването на горната оценка, следва да бъде предоставена, по-специално, от операторите на хранителни предприятия.(7) Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,ПРИЕ НАСТОЯЩАТА ДИРЕКТИВА:Член 1Приложението към Директива 96/3/ЕО се заменя с приложението към настоящата директива.Член 2Веществата изодеканол, изононанол, изооктанол, лигнитен восък, парафинов восък и бели минерални масла се оценяват повторно, въз основа на новата научна информация, и приложението съответно се преразглежда в срок до 31 декември 2006 г.Член 3Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, най-късно до 1 юни 2004 г. Те незабавно информират Комисията за това.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.Член 4Настоящата директива влиза в сила на двадесетия ден след публикуването ѝ в Официален вестник на Европейския съюз.Член 5Адресати на настоящата директива са държавите-членки.Съставено в Брюксел на 15 януари 2004 година.За КомисиятаDavid ByrneЧлен на Комисията[1] ОВ L 175, 19.7.1993 г., стр. 1.[2] ОВ L 21, 27.1.1996 г., стр. 42.--------------------------------------------------20040115ПРИЛОЖЕНИЕ"20040115"ПРИЛОЖЕНИЕСПИСЪК НА РАЗРЕШЕНИТЕ ПРЕДХОДНИ ТОВАРИВещество (синоними) | CAS № |Оцетна киселина | 64-19-7 |Оцетен анхидрид (етаноиден анхидрид) | 108-24-7 |Ацетон (диметилкетон; 2-пропанон) | 67-64-1 |Киселинни масла и дестилати на мастни киселини — от растителни масла и мазнини и/или смеси от тези продукти и мазнини и масла от животински или морски произход |Амониев хидроксид (амониев хидрат, разтвор на амоняк, амонячна вода) | 1336-21-6 |Амониев полифосфат | 68333-79-9 10124-31-9 |Хидрогенирани масла от животински, морски или растителен произход (освен масло от кашу и сурово талово масло) |Пчелен восък (бял и жълт) | 8006-40-4 8012-89-3 |Бензилов алкохол (единствено за фармацевтични цели и за използване като реактив) | 100-51-6 |Бутилов ацетат (първичен; вторичен; третичен) | 123-86-4 105-46-4 540-88-5 |Разтвор на калциев хлорид — разрешен като предходен товар единствено ако превозваният непосредствено преди него товар фигурира в списъка и не е предмет на подобно ограничение) | 10043-52-4 |Калциев лигносулфонат | 8061-52-7 |Канделилов восък | 8006-44-8 |Карнаубски восък — (бразилски восък) | 8015-86-9 |Циклохексан (хексаметилен; хексанафтен, хексахидробензен) | 110-82-7 |Епоксидирано соево масло (минимално съдържание на оксиран 7 % и максимално —8 %) | 8013-07-8 |Етанол (етилов алкохол) | 64-17-5 |Етил ацетат (ацетов етер, ацетов естер, ацетатна нафта) | 141-78-6 |2-етилхексанол (2-етилхексилов алкохол) | 104-76-7 |Мастни киселини: |Арахинова киселина (ейкосанова киселина) | 506-30-9 |Бехенова киселина (докозанова киселина) | 112-85-6 |Маслена киселина (n-маслена киселина, бутанова киселина; етил оцетна киселина; пропил мравчена киселина) | 107-92-6 |Капрова киселина (n-деканова киселина) | 334-48-5 |Капронова киселина (n-хексанова киселина) | 142-62-1 |Каприлова киселина (n-октанова киселина) | 124-07-2 |Ерукова киселина (цис-13-докозенова киселина) | 112-86-7 |n-хептанова киселина (хептанова киселина) | 111-14-8 |Лаурилова киселина (n-додеканова киселина) | 143-07-7 |Лауролеинова киселина (додеканова киселина) | 4998-71-4 |Линолеева киселина (9,12-октаденова киселина) | 60-33-3 |Линоленова киселина (9,12,15-октадекатриенова киселина) | 463-40-1 |Миристинова киселина (n-тетрадеканова киселина) | 544-63-8 |Миристолова киселина (n-тетрадеценова киселина) | 544-64-9 |Олеинова киселина (n-октадеценова киселина) | 112-80-1 |Палминова киселина (n-хексадеканова киселина) | 57-10-3 |Палмитинова киселина (цис-9-хексадеканова киселина) | 373-49-9 |Пеларгонова киселина (n-нонанова киселина) | 112-05-0 |Рицинова киселина (цис-12-хисрокси-окта-9-деканова киселина) | 141-22-0 |Стеаринова киселина (n-октадеканова киселина) | 57-11-4 |Валерианова киселина (n-пентанова киселина) | 109-52-4 |Мастни алкохоли: |Бутилов алкохол (1-бутанол, маслен алкохол) | 71-36-3 |Хексилов алкохол (1-хексанол) | 111-27-3 |Каприлов алкохол (1-октанол) | 111-87-5 |Цетилов алкохол (алкохол C-16; 1-хексадеканол; палмилов алкохол; първичен n-хексадецилов алкохол) | 36653-82-4 |Децилов алкохол (1-деканол) | 112-30-1 |Енантилов алкохол (1-хептанол, хептилов алкохол) | 111-70-6 |Лаурилов алкохол (1-додеканол; додецилов алкохол) | 112-53-8 |Миристилов алкохол (1-тетрадеканол; тетрадеканол) | 112-72-1 |Нонилов алкохол (1-нонанол, пеларгонов алкохол, октилкарбинол) | 143-08-8 |Олеилов алкохол (октадеканол) | 143-28-2 |Стеарилов алкохол (1-октадеканол) | 112-92-5 |Тридецилов алкохол (1-тридеканол) | 27458-92-0 112-70-9 |Смеси от мастни алкохоли: |Лаурило-мистирилов алкохол (C12-C14) | |Цетил-стеарилов алкохол (C16-C18) | |Естери на мастни киселини – всеки естер, който е образуван от комбинацията на една от мастните киселини от горния списък и един от мастните алкохоли от същия списък, като например бутил миристат, олеил палмитат и цетил стеарат |Метилови естери на мастни киселини: |Метил лаурат (метил додеканоат) | 111-82-0 |Метил палмитат (метил хексадеканоат) | 112-39-0 |Метил стеарат (метил октадеканоат) | 112-61-8 |Метил олеат (метил октадеканоат) | 112-62-9 |Гликоли: |Бутандиол |1,3-бутандиол (1,3-бутиленгликол) | 107-88-0 |1,4-бутандиол (1,4-бутиленгликол) | 110-63-4 |Полипропиленгликол (молекулно тегло над 400) | 25322-69-4 |Пропиленгликол (1,3-пропиленгликол; 1,2-пропандиол; 1,2-дихидроксипропан; монопропиленгликол; метилгликол) | 57-55-6 |1,3-пропиленгликол (триметиленгликол; 1,3-пропандиол) | 504-63-2 |n-хептан | 142-82-5 |n-хептан (технически) | 110-54-3 64742-49-0 |Изо-бутилацетат | 110-19-0 |Изо-деканол (изодецилов алкохол) | 25339-17-7 |Изо-нонал (изононилов алкохол) | 27458-94-2 |Изо-октанол (изоктилов алкохол) | 26952-21-6 |Разтвор на магнезиев хлорид | 7786-30-3 |Метанол (метилов алкохол) | 67-56-1 |Метилетил кетон (2-бутанон) | 78-93-3 |Метилизобутил кетон (4-метил-2-пентанон) | 108-10-1 |Метилтерциерен бутилов оксид (MBTE) | 1634-04-4 |Моласа | 57-50-1 |Планински восък | 8002-53-7 |Парафинов восък | 8002-74-2 63231-60-7 |Пентан | 109-66-0 |Фосфорна киселина (ортофосфорна киселина) | 7664-38-2 |Питейната вода се разрешава като предходен товар, само когато непосредствено преди нея е превозван товар, който фигурира в настоящия списък и не е предмет на подобно ограничение |Калиев хидроксид (калиева основа): разрешава се като предходен товар, само когато непосредствено преди нея е превозван товар, който фигурира в настоящия списък и не е предмет на подобно ограничение | 1310-58-3 |n-пропил ацетат | 109-60-4 |Тетрапропилен | 6842-15-5 |Пропилов алкохол (пропан-1-ол; 1-пропанол) | 71-23-8 |Натриев хидроксид (сода каустик): разрешава се като предходен товар само когато непосредствено преди него е превозван товар, който фигурира в настоящия списък и не е предмет на подобно ограничение | 1310-73-2 |Силициев диоксид | 7631-86-9 |Натриев силикат (течно стъкло) | 1344-09-8 |Сорбитол – (D-сорбитол; хексахидро алкохол) | 50-70-4 |Сярна киселина | 7664-93-9 |Разтвор на амониев нитрат и урея (карбамид) |Винен камък (винена кал, винаса, аргол, котлен камък, накип, калиев хидрогентартарат, суров калиев битартарат) | 868-14-4 |Бели минерални масла | 8042-47-5" |"--------------------------------------------------